Judecătorul CCR Varga Attila, internat în stare gravă la Spitalul Universitar din București
Data publicării:
Judecătorul Varga Attila de la Curtea Constituţională a României a fost internat, miercuri, în stare gravă, la Spitalul Universitar de Urgenţă Bucureşti, au precizat surse medicale pentru Agerpres.
Attila Varga a fost numit, la propunerea UDMR, judecător al CCR de către Camera Deputaţilor, în 2016, pentru un mandat de 9 ani.
Attila Varga s-a născut la 21 aprilie 1963, în orașul Satu Mare, și este absolvent al Facultății de Drept din cadrul Universității „Babeș-Bolyai” din Cluj-Napoca (1986), doctor în științe juridice, specialitatea Drept constituțional (2006).